पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना काल में राज्य शासन द्वारा तय फीस के बावजूद निजी पैथोलॉजी पर ज्यादा फीस वसूलने का मामला सामने आया है। भोसले कांप्लेक्स के समीप गली में स्थित लैब पर पहुंचे प्रशासनिक अफसरों पैथोलॉजी पर पहुंचे और मौजूद परिजनों से ली जा रही थी इसकी जानकारी ली। इस दौरान 1400 रुपए में होने वाली जांच के यहां 1700 रु. लेने की बात सामने आई।
राज्य शासन द्वारा सभी जांच के लिए फीस तय केयर देने के बावजूद ज्यादा रुपए लेने की बात सामने आने पर नायब तहसीलदार मस्तराम गुर्जर और अनिल शर्मा ने पैथोलॉजी लैब संचालक को जमकर फटकार लगाई। जिन मरीजों ने जांच करवा ली थी उनसे रसीद मांगने पर मरीजों ने पैथोलॉजी से रसीद नहीं मिलने की बात कही। इस पर अधिकारी भड़क गए।
अधिकारियों का गुस्सा देख पैथोलॉजी संचालक डॉ संदीप जैन ने कहा कि ज्यादा भीड़ के कारण फिलहाल रसीद नहीं दे पा रहे हैं। इस तर्क को सुन अधिकारियों ने स्पष्ट रूप से कह दिया कि यदि ज्यादा भीड़ हो रही है इसका मतलब यह नहीं है कि रुपए लेने के बाद रसीद न दी जाए। भीड़ को देखते हुए अतिरिक्त स्टाफ रखते हुए तत्काल यह व्यवस्था शुरू कराएं। ऐसा नहीं होने पर पैथोलॉजी सील कर दी जाएगी।
सीएमएचओ ऑफिस से आज ही आया रेट चार्ट
पैथोलॉजी पर मौजूद डॉक्टर संदीप जैन ने अधिकारियों को बताया कि शासन द्वारा तय की गई फीस का चार्ट हमें आज ही सीएमएचओ कार्यालय से मिला है। इस कारण अब तक हम पहले से तय इसके हिसाब से ही जांच कर रहे है। नई रेट लिस्ट आ जाने के बाद इसके आधार पर जांच करेंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn